குசராத்தின் ராஜ்கோட் வானொலி நிலையத்தில் 20 வயது சிறுவனாக தனது வாழ்க்கையைத் தொடங்கினார். எட்டு வருடங்கள் ராஜ்கோட்டில் மிகவும் மகிழ்ச்சியுடன் கழித்த பிறகு, லதா மங்கேஷ்கர் ஒருமுறை ராஜ்கோட் வருகையின் போது அவருடன் இணைந்து வாசிக்க இவருக்கு ஒரு வாய்ப்பு கிடைத்தது. இது இவருக்கு ஒரு திருப்புமுனையாக அமைந்தது. அதன்பிறகு இவர் மும்பை வானொலி நிலையத்திற்கு மாற்றப்பட்டார். மும்பை வானொலியில் சேர்ந்த அவர் மும்பை இந்துஸ்தான் இசையில் மட்டுமல்லாமல் திரைப்படத் துறை இசையிலும் ஆழமாக ஈடுபட்டார். 

இவர் தனது பதினொரு வயதில் அகில இந்திய மாநாட்டில் தனது முதல் நிகழ்ச்சியை வழங்கினார். மேலும் ஜார்ஜ் ஹாரிசனின் 1974 டார்க் ஹார்ஸ் உலக சுற்றுப்பயணத்தில் ரவிசங்கருடன் சர்வதேச அளவில் நிகழ்ச்சிகளை நிகழ்த்தியுள்ளார். 

குடியரசுத் தலைவர் விருது என்றும் அழைக்கப்படும் சங்கீத நாடக அகாதமி விருதினை, இருமுறை வென்றுள்ளார். மேலும், மகாராஷ்டிராவின் தங்கப் பதக்கம் ,1998 இல் அமெரிக்கன் அகாதமி ஆஃப் ஆர்ட்டிஸ்ட்ஸ் விருது உள்ளிட்ட பல இசை விருதுகளை அவர் வென்றுள்ளார். 1997 ஆம் ஆண்டில் இளவரசர் சார்லசின் 50 வது பிறந்தநாள் கொண்டாட்டங்களில் நிகழ்ச்சி நிகழ்த்துமாறு கேட்டுக்கொள்ளப்பட்டார்.   

உஸ்தாத் அமீர்கான், உஸ்தாத் படே குலாம் அலிகான், பண்டிட் போன்ற அனைத்து பெரிய மேதைகளுடன் வளர்ந்தது இவருக்கு ஒரு நல்ல அதிர்ஷ்டமாகும். ஓம்கர்நாத் தாக்கூர், உஸ்தாத் நாசகத் அலி-சலமத் அலி கான், கிஷோரி அமோன்கர் போன்றாஒரு சிலருடனும் இவர் இசைத்துள்ளார். இவர் ஒரு சாரங்கி வாசிப்பவராகவும், ஒரு பாடகராகவும் ஒப்புக் கொள்ளப்படும் இவர் பல இசைத் தொகுப்புகளைக் கொண்டுள்ளார். 

இசையமைப்பாளர்களான சுசீந்தர் சிண்டா மற்றும் ராம் கோபால் வர்மா (அவரது படத்திற்கு தெய்யம் இசையை வழங்கினார் ) போன்றவர்களுக்கு சாரங்கி இசையை இவர் கற்றுக் கொடுத்தார். இவருக்கு ஏராளமான மாணவர்கள் இருந்தனர். அவர்களில் முக்கியமாக பாலிவுட் இசை அமைப்பாளர் மற்றும் இயக்குனர் விசால் பரத்வாஜ், சந்தேஷ் சண்தாலியா, இசையமைப்பாளர் இளையராஜா, குர்தாசு மான், பாலு, ஆனந்த் வியாசு, இக்ரம் கான், வினோத் பவார், சபீர் கான், தில்சாத் கான் ஆகியோர் அடங்குவர். 

ஆரம்ப கால வாழ்க்கை
இறப்பு
குடும்பம்
தொழில்